สวัสดีค่ะ คือ มีพสพ.เดือนที่แล้วหลังปจด.หมด1วัน แล้วเดือนนี้มีปจด.วันที่8-9ออกเป็นสีคล้ำปนแดง เห็นเขาบอกว่าเป็นเลือดเก่าค่ะ แต่พอวันที่10ถึงวันนี้เป็นเลือดสีแดงปกติเลยค่ะ แต่ทำไม ท้องถึงป่องๆขึ้นมาคะ เคยกินยาระบายเพราะคิดว่าไม่ได้ถ่ายพอถ่ายออกก็แฟบลงนิดหน่อยแต่พอไม่ได้กิน2-3วันก็พองขึ้นอีกค่ะ เลยอยากถามว่า ประจำเดือนมาแล้วมีสิทธิ์ท้องมั้ยคะ แล้วตัวบวมท้องบวมเป็นเพราะประจำเดือนรึป่าวคะ (รู้สึกหนักๆกดไปได้ยินเสียงน้ำด้วยค่ะ)
สวัสดีค่ะ หากเลือดที่ออกนั้นมาในช่วงวันเวลาที่ประจำเดือนควรจะมา และมานาน 2-7 วัน รวมถึงมีปริมาณมากพอจนต้องใส่ผ้าอนามัย เลือดดังกล่าวก็น่าจะเป็นประจำเดือน ซึ่งหากเป็นประจำเดือน ก็แสดงว่าไม่มีการตั้งครรภ์เกิดขึ้นค่ะ แต่หากหลังจากประจำเดือนมาแล้ว และได้มีเพศสัมพันธ์ต่อในวันต่อๆมา ก็ย่อมมีโอกาสตั้งครรภ์ได้ค่ะสำหรับอาการท้องป่อง อาจเป็นอาการท้องอืดซึ่งมีได้หลายสาเหตุมากมาย เช่นการทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม แอลกอฮอล์ ถั่ว เมล็ดธัญพืชต่างๆเป็นต้น รวมถึงการมีท้องผูกอย่างที่เป็นอยู่ด้วยค่ะ นอกจากนี้อาจเกิดจากความเครียด การมีโรคกระเพาะอาหารอักเสบ เป็นต้นนอกจากนี้ในช่วงก่อนและขณะที่มีประจำเดือน ขนาดของมดลูกจะขยายใหญ่ขึ้นได้เล็กน้อย และในบางคนอาจมีน้ำออกจากหลอดเลือดและรบบน้ำเหลือง มาอยู่ในช่องท้องบริเวณอุ้งเชิงกรานได้ (ซึ่งไม่ได้ถือเป็นอาการผิดปกติและอันตรายแต่อย่างใด) จึงทำให้ในช่วงก่อนและขณะมีประจำเดือน บริเวณท้องน้อยจะดูป่องขยายใหญ่กว่าปกติได้สำหรับอาการท้องผูกที่มักเป็นนั้นการดูแลตนเอง ได้แก่ การดื่มน้ำมากๆอย่างน้อยวันละ 8-10 แก้วเน้นทานอาหารที่มีไฟเบอร์สูง จำพวกผัก ผลไม้ ธัญพืชต่างๆ หรืออาจทานไฟเบอร์สำเร็จรูปเสริม การทานโยเกิร์ตหรือนมเปรี้ยวอาจช่วยให้ถ่ายง่ายขึ้นได้ เนื่องจากมีแบคทีเรียที่ไปช่วยการทำงานของลำไส้ใหญ่ หมั่นออกกำลังกายเป็นประจำเพื่อให้ลำไส้เคลื่อนไหว และควรฝึกขับถ่ายให้เป็นเวลาหากไม่ถ่ายอุจจาระนานเกิน 3 วัน หรืออุจจาระแห้ง แข็ง เป็นก้อนเล็กๆ จึงควรหายาระบายช่วยค่ะ